Kiljusen herrasväki (elokuva)

Kiljusen herrasväki on vuonna 1981 ensi-iltansa saanut lasten musiikkikomedielokuva, jonka on ohjannut Matti Kuortti. Elokuva perustuu Jalmari Finnen samannimiseen romaaniin. Elokuvan pääosissa nähdään Jukka Sipilä, Marja-Sisko Aimonen, Jouni Lukus ja Kai Lemmetty. Elokuvan vierailevina tähtinä nähdään juontaja Jorma Pulkkinen, toimittaja Tapani Karhu, eksentrikko Ior Svedlin, uutisankkuri Heikki Kahila, jazzrumpali Reino Laine, mainostoimittaja Reijo Tuomi, rumpali Yrjö Knuuttila ja poliitikko Raimo Ilaskivi. Elokuvaa kuvattiin Lammilla, Helsingissä, Vantaalla ja Espoossa. Elokuva on julkaistu VHS:nä ja DVD:nä. Elokuva on esitetty televisiossa vuosina 1984, 1987, 1994, 2004, 2008 ja 2015. == Juoni == Elokuvan suuri kuvausryhmä valmistautuu tulevan elokuvan tekemiseen erään maalaistalon pihamaalla. Lopulta elokuvassa esiintyvä "kirjailija Jalmari Finne" (Esa Pakarinen Jr.) saadaan maskeerattua kuvauskuntoon ja kirjailija alkaa kertoa omasta elämästään sekä "Kiljusen herrasväki"-kirjojen synnystä. Hän esittelee tarinansa henkilöt eli isä (Jukka Sipilä) ja äiti Kiljusen (Marja-Sisko Aimonen) sekä heidän lapsensa Mikael "Mökö" Kiljusen (Jouni Lukus), Lennart "Luru" Kiljusen (Kai Lemmetty) ja Olga Vilhelmiina "Plättä" Kiljusen (Salli Pallasmaa) sekä heidän Pulla-koiransa (Sessan). Kirjailija Finne pysyttelee koko elokuvan ajan ns. "hengessä mukana", välillä kertojana ja välillä elokuvan katsojien, mutta ei henkilöiden näkemänä miehenä. Kiljuset (oik. Kiljanderit) ovat erittäin äänekäs ja keksintörikas maanviljelijäperhe, jonka esi-isiin kuuluu mm. "vihreän kullan keksijä". Eräänä aurinkoisena päivänä Kiljuset saavat kirjeen, josta he lukevat voittaneensa Oma Liesi- lehden tietokilpailussa palkintomatkan Suomen pääkaupunkiin Helsinkiin, arvioituaan ainoina oikein Suomen järvien lukumäärän eli 60 001. He lähtevät kohti Helsinkiä ilman Plättää ja aiheuttavat suurta hämmenystä Kiljusperän lentoasemalla otettuaan matkatavaraksi hirveän määrän omia eväitään. Lähtiäisiksi isä Kiljunen jättää omatekoiseen puhelinvastaajaan oman viestinsä, mutta Mökö ja Luru täydentävät kyseistä viestiään ilmoittamalla, että Kiljusten omaisuus tullaan huutokauppaamaan heidän pihallaan juhannusaattona. Toimittaja Liisa Lehto (Tuija Ahvonen) ja valokuvaajana toimiva Reiska (Paavo Piskonen) ovat vastassa Helsinki-Vantaan lentoasemalla ja pääsevät välittömästi todistamaan kaksospoikien kepposia. Kiljuset majoittuvat aivan Helsingin päärautatieaseman vieressä olevaan Hotelli Vaakunaan, mihin majoittuu myös Britannian parlamentin ylähuoneen jäsen ja BBC:n pääjohtaja (Henry Martin), joka tulee myöhemmin törmäämään Kiljusiin eri puolilla Helsinkiä. Kiljuset aloittavat heidän oman kierroksensa Helsingissä katselemalla nähtävyyksiä ja soittamalla erittäin kovaäänisesti Plätälle, mikä toistuu lähes koko ajan. Seuraavana aamuna Mökö ja Luru päättävät kiivetä Marsalkka Mannerheimin ratsastajapatsaalle ja saavat suuren poliisijoukon peräänsä. Koko perhe pääsee pakenemaan poliisijoukkoa Suomenlinnaan, vaikka poliisijoukko keskeyttää takaa-ajon ryhmittäytyäkseen Espan lavalle juhlimaan Helsinki-päivää. Suomenlinnassa Kiljusten perhe herättää suurta hämmenystä ja huomiota keittämällä kahvit nuotiolla. Suomenlinnan turistiopas (Ior Svedlin) esittelee kuvan Kiljusten esi-isästä, Karl Kiljanderista, joka oli ollut 53 vuotta Suomenlinnan vankilassa tyrkättyään Turun silloisen pispan Aurajokeen. Isä käy erittäin äänekkäästi varmistamassa asian silloisessa Valtionarkistossa. Paikalla on myös kirjailijan henki, joka puolustautuu toteamalla, että oli elokuvan tekijöiden idea tuoda Kiljuset arkistoon. Päätoimittaja Puputti (Markku Blomqvist) pettyy valokuvaaja Reiskan ottamiin kuviin, koska Kiljusia ei pysty mitenkään pysäyttämään. Toimittaja Lehto saa puhelun isältä, joka sanoo perheen kadonneen. Mökö ja Luru ovat hurjastelemassa kaupungin raitiovaunulla ja saavat suuren poliisijoukon peräänsä. Takaa-ajo huipentuu Linnanmäen huvipuistoon, jossa Kiljuset pidätetään. Päätoimittaja Puputti onnistuu vapauttamaan Kiljuset puheenjohtaja Häyrysen (Ari Piispa) avulla. Kiljusten perhe kutsutaan Tänään keittiössä -televisio-ohjelmaan valmistaamaan "maankuulua kalakeittoa" äiti Kiljusen reseptin mukaan. Juuri ennen televisio-ohjelman alkua äidille, Mökölle ja Lurulle iskee kaamea vessahätä, joten isä Kiljunen joutuu yksin suoraan lähetykseen kertomaan perunoiden keittämisestä. Kun äiti, Mökö ja Luru saapuvat paikalle, lavasteet luhistuvat ja lähetys joudutaan keskeyttämään ilmoituksella "hetkinen...". Kaksospojat saavat aikaan vielä lisää ongelmia: he pimentävät vahingossa kaikki Helsingin valot puhaltaessaan syntymäpäiväkakun kynttilöitä ja aiheuttavat Korkeasaaressa suuren "eläinvuodon". Viimeisenä iltana Kiljuset kutsutaan Helsingin ylipormestarin (Antti Litja) kutsuille Katajanokan upseerikerholle. Juhlaväen tanssiessa tangoa, pojat karkaavat Hanasaaren voimalan kivihiilikasalle laskemaan mäkeä. Nokiset kaksospojat noudetaan ylipormestarin autolla Kansallisteatteriin katsomaan Hamletia. Pojat saavat "Hamletin" (Asko Sarkola) sekoamaan sanoissa täydellisesti, eikä kirjailijan kuiskauksista ole yhtään apua. Sekasorron yltyessä yhä enemmän ja enemmän "Hamletin" esittäjä alkaa laulaa Kiljusista kertovaa laulua, johon kaikki yhtyvät. Kirjailija Finnekin toteaa, että "näin hauskaa minulla ei ole koskaan ollut Kansallisteatterissa". Palatessaan takaisin kotiin Kiljuset huomaavat huutokaupan heidän pihallaan. Tällä kertaa isä ei pane jäitä hattuun poikien kehotuksesta, vaan ajaa poikia takaa kirjailija Finnen myhäillessä pellolla Plättä polvellaan. == Näyttelijät == * Pulla-koirana nähtiin Sessan-niminen koira. * Yrjö Knuuttilalla ja Raimo Ilaskivellä oli elokuvassa roolit, mutta heidän nimiään ei mainittu elokuvan alkuteksteissä. * "Katsojia teatterissa" esittivät Sulasol-kuoron jäsenet. * Muita "poliiseja" esittivät Teatterikorkeakoulun 2. vuosikurssin oppilaat. == Muut tekijät == * Ääni: Paul Jyrälä ja Jouko Lumme (apulaisäänittäjä) * Puvut: Leila Jäntti ja Irmeli Toivanen (puvustajan apulainen) * Maskeeraus: Marjatta Nissinen * Valot: Kari Kekkonen ja Ville Mäkelä * Kampaus: Aune Ollila * Apulaisohjaaja: Jouko Aaltonen * Kuvaussihteeri: Tellervo Savela * Tuotantopäälikkö: Jaakko Talaskivi * Tuotantosihteeri: Orvokki Taivalsaari * Apulaisleikkaaja: Matti Kuortti * Laulujen sanat: Jukka Virtanen * Järjestäjät: Pekka Parviainen ja Juhani Jotuni * Lähetti: Kari Jyrälä * Valokuvaus ja graafinen suunnittelu: Lauri Kanerva * Värimääritys: Jorma Korpinen * Miksaus: Tuomo Kattilakoski (Sektio-Ääni) * Musiikin äänitys: Paul Jyrälä * Järjestäjän apulainen: Jouko Rinne (Lammi) * Muusikot / Studio- orkesteri: Ole Halén (kitara), Seppo Hovi (haitari ja piano), Oiva Isojärvi (pasuuna), Jarmo Katajamäki (trumpetti), Markku Kopisto (musiikin johto ja klarinetti), Juhani Komulainen (pasuuna), Reino Laine (rummut, lehmänkellot ja congat), Aale Lindgren (oboe d'amour), Jack Mattson (huilu, piano sekä soolo- ja komppikitara), Vesa Mäkelä (huuliharppu), Gösta Möller (tuuba), Risto Pensola (bassoklarinetti), Heikki Raine (trumpetti), Jaakko Raulamo (sello), Mikko Salo (piccolohuilu ja huilu), Eerik Siikasaari (basso) ja Kaj Westerlund (piano) == Kuvauspaikat == * Kilkon tilan päärakennus (Kiljusten maalaistalo) ja sen ympäristö (Kiljusten talo), (nyk.) Ronnintie 60, Lammi * Helsinki- Vantaan lentoasema sekä sen matkustajaterminaali (lentoasema) ja reittilentokone "McDonell - Douglas DC-8 lentoaseman hallissa (lentokoneen matkustamo, Vantaa) * Vermon ravirata, Espoo (ravirata) === Kuvauspaikat Helsingissä === * Malmin lentokenttä (Kiljusten lähtö Helsinkiin) * Hotelli Vaakuna ja sen vastaanottotiski, aula, ruokasali, presidenttisviitti ja ravintolan kabinetti, Asema-aukio 2 (hotelli) * Mannerheimintie Eduskuntatalon edustalla - Kaivokatu (autoajelu) * puhelinkioski Mikonkadulla (puhelinkioski) * Mannerheimin ratsastajapatsas, nyk. Mannerheiminaukiolla (Mökö ja Luru "ratsastamassa") * Karamzininkatu (poliisiautot) * Mannerheimintie - Aleksanterinkatu - Esplanadinpuisto (poliisit ajavat Kiljusia takaa) * Esplanadin puiston lava (poliisisoittokunta) * Kauppatori (Kiljuset matkalla Suomenlinnaan) * Kaupungintalon parveke, Pohjoisesplanadi 11-13 (ylipormestarin puhe) * Helsingin edustan merialue (laivamatkat Suomenlinnaan ja Korkeasaareen) * Suomenlinna (Kiljuset Suomenlinnassa) * Katariinankatu - Aleksanterinkatu - Snellmaninkatu - Liisankatu - II linja - Kasarmikatu - Unioninkatu - Siltasaarenkatu - Sturenkatu (raitiovaunumatka) * Kasarmikatu 22 (poliisiautot lähtevät) * Linnanmäen puisto (puisto) * Linnanmäen huvipuisto, Tivolikuja 1 (huvipuisto) * Korkeasaaren eläintarhan kameliaitaus, apinatalo ja ravintola (Kiljuset Korkeasaaressa) * Senaatintori (vapautetut eläimet) * Katajanokan kasino / Kasino, Laivastokatu 1 (ylipormestarin juhlat) * Hanasaaren hiilikasat (pojat laskevat mäkeä) * Sörnäisten rantatie (matka teatteriin) * Suomenlinnan vankilamuseo (vankilamuseo) * Salli Pallasmaan koti, Maamiehentie 2 P (Plättä nukkuu) * Valtionarkiston (nyk. Kansallisarkiston) vanha tutkijasali ja neuvonta, Rauhankatu 17 (Valtionarkisto) * A lehdet Oy, Hitsaajankatu 10 (Oma Liesi -lehden toimitus) * linja 3:n raitiovaunu keskustassa (raitiovaunu) * liikenteen valo- ohjauskeskus, Nervanderinkatu (raitiovaunujen valvontakeskus) * Vekkula ja Naurutalo, Linnanmäen huvipuisto (huvipuisto) * poliisilaitos, Pieni Roobertinkatu 1-3 (sellin ovet suljetaan) * Suomi-Filmi Oy:n pääkonttori, Bulevardi 12 (Häyrysen toimisto) * hissi, Pohjoisranta 12 (BBC:n pääjohtaja hississä) * Oy Mainos-TV-Reklam Ab:n tv-studio 3, kahvila, käytävät ja tarkkaamo, Ilmalantori 2 (Kiljuset televisioyhtiössä) * Reinhold Kukkasjärven asunto, Laivastokatu 14 A 6 (päätoimittaja Puputin koti) * Svenska Teaternin aula, katsomo, näyttämö ja orkesterimonttu, Pohjoisesplanadi 2 (Kiljuset teatterissa) * Satamakatu 3 (lentokentän terminaali, päätoimittaja Puputin huone, Kiljuset sellissä) * Filminor Oy:n toimisto, Laivastokatu 8-10 (uutistenlukija) == Televisioesitykset == Päivämäärä Kanava Katsojamäärä 6.5.1984 MTV1 899 000 15.2.1987 TV3 5.1.1994 MTV3 153 000 6.12.2004 MTV3 4.1.2008 MTV3 27.6.2015 MTV3 ==Katso myös== *Elonet;Kiljusen herrasväki (1981) == Lähteet == Luokka:Suomalaiset komediaelokuvat Luokka:Vuoden 1981 suomalaiset elokuvat Luokka:Lastenkirjoihin perustuvat elokuvat